Pahlen

Pahlen, õigemini von der Pahlen (vene keeles фон дер Пален) on baltisaksa aadlisuguvõsa.

Pahlenid pärinesid tõenäoliselt Pommerist, kuid 15. sajandil asusid Liivimaale, esimeseks esindajaks oli Johann(es) de Pala (1290–1325).

18. oktoobril 1679 andis Rootsi kuningas Karl XI ooberstleitnant Johann von der Pahleni (1602–1694) kuuele pojale Rootsi vabahärratiitli (Nr.75). 1799. aastal kinkis Venemaa keiser Paul I Peter Ludwig von der Pahlenile krahvitiitli.

Eestimaal kuulusid Pahlenite suguvõsale eri aegadel Vao (Wack), Habaja (Habbat), Järlepa (Jerlep), Pae (Payel), Parila (Pargel), Rägavere (Raggafer), Palmse (Palms), Mädapea (Mettapäh), Riguldi (Rickholtz), Hulja (Huljel), Ärina (Errinal), Aaspere (Kattentack), Liigvalla (Loewenwolde), Aunaku (Aunack), Vanamõisa (Wanamois), Voore (Forel), Vaida (Wait), Aruvalla (Arrowal), Arbavere (Arbafer), Üksnurme (Uxnorm), Parila (Pargel), Kädva (Kedwa), Vaemla (Waimel) ja  Alavere (Allafer) mõis, Liivimaa Eesti poolel Pootsi (Podis), Kivijärve (Kibbijerw) ja Katharinenhof-i mõis.

Suguvõsa liikmeid
Johann von der Pahlen (1602–1694), Rootsi ooberstleitnant, Volmari lähedal Umurga kihelkonna (Ubbenorm) Astrau ja Riia lähedal Madliena kihelkonna (Sissegal) Taurupe (Taurup, Trauen, Tauren) mõisnik  
Vabahärra Johann Andres von der Pahlen (1642–1696), Saaremaal sündinud Rootsi sõjaväe ratsaväeooberst, ratsaväekindralmajor (1693), maanõunik; Habaja, Hõbeda, Järlepa, Pae mõisnik  
Vabahärra Bogislaf von der Pahlen (1646–1719), ooberst, Tallinna komandant (1710), Rägavere mõisnik 
Vabahärra Gustav Christian von der Pahlen (1648–1736), major, Eestimaa maanõunik ja meeskohtunik, Hulja ja Ärina mõisnik. 
Arend Diedrich von der Pahleni (1675–1710), Palmse mõisa haru esivanem.
Vabahärra Otto Magnus von der Pahlen (16..–1710), rittmeister, Soomes Somerniemi (Sommarnäs) mõisnik 
Vabahärra Friedrich Adolf von der Pahlen (1653–1719), rittmeister, hiljem ooberstleitnant, Soomes Porlammi (Porlam) ja Idlaxi mõisnik, kes hukkus Põhjasõja ajal vene vangistuses. 
Vabahärra Karl Detloff von der Pahlen (16..–1677), ooberstleitnant, hukkus 1677 Skåne sõja Landskrona lahingus ja maeti kuningas Karl XI kulul Linköpingi toomkirikusse.

Palmse haru
 Vabahärra Arend Diedrich von der Pahlen (1675–1710), Palmse mõisa omanik, Eestimaa aadlilipkonna ooberstleitnant ja kindraladjutant.
 Vabahärra Arend Diedrich von der Pahlen (1706–1753), Palmse, Aaspere ja Aunaku mõisnik
 Vabahärra Hans von der Pahlen (1740–1817), premier-major, maanõunik, salanõunik, Püha Georgi ordeni kavaler (1771, Balti laevastiku Morea ekspeditsiooni eest), Palmse ja Vanamõisa mõisnik (vene Иван Алексеевич Пален)
 Vabahärra Carl Magnus von der Pahlen (1779–1863), vene sõjaväelane (jalaväekindral) ja riigitegelane (Riia sõjakuberner ja Liivi-, Eesti- ja Kuramaa kindralkuberner), Palmse ja Arbavere mõisnik (vene Матвей Иванович Пален)
 Vabahärra Alexander von der Pahlen (1820–1895), maapoliitik, Eestimaa rüütelkonna peamees 1862–1868, Balti raudteekompanii president ja (Peterburi-Tallinna raudteeliini) ehituse organisaator, Tallinna aukodanik, Eestimaa Kirjanduse Ühingu president (1872), ning Palmse, Vaida, Arbavere ja Aruvalla mõisnik. 
 Isabella Olga von der Pahlen (Ungern-Sternberg) (1846–1915), grafoloog.
 Vabahärra Alexis von der Pahlen (1850–1925), Palmse mõisnik, paleontoloog, leidis 1873 Virumaalt Nõmmiselt Haljala lademest haruldaseima okasnahkse merisiiliku "Bothriocidaris pahleni". (Алексей (Алексис) фон дер Пален) 
 Vabahärra Friedrich (Fedinka) von der Pahlen (1858–1889), zooloogia kandidaat, Välisministeeriumi ametnik, Loodusmuuseumi konservaator Peterburis.
 Krahv Peter Ludwig von der Pahlen (1745–1826), Venemaa keisririigi riigitegelane, Kuramaa haru esivanem.
Krahv Paul Karl Ernst Wilhelm Philipp von der Pahlen (1775–1834; ru), Venemaa keisririigi sõjaväelane, kellel oli 3 abielust 4 tütart;
Krahvinna Julie von der Pahlen (1803–1875; ru), abiellus 1825. aastal kindralmajor krahv Nikolai Samoiloviga (surnud 1842), 1846. aastal laulja Perry'ga ning hiljem Prantsusmaa saadikuga Rootsis, krahv Charles de Mornayga (1803–1878) 
Krahv Peter Johann Christoph von der Pahlen (1777–1864; ru), vene kindraladjutant, riigi- ja sõjanõunik, Venemaa keisririigi ratsaväe kindralinspektor, Venemaa keisririigi saadik Pariisis, Prantsusmaal;
Krahv Friedrich Alexander von der Pahlen (1780–1863), Venemaa keisririigi poliitik, Odessa linnapea (vene Фёдор  Петрович Пален)
Krahv Johann von der Pahlen (1784–1856), Venemaa keisririigi sõjaväelane, staabikapten erus  (vene Иван Петрович Пален)
Krahv Magnus Konstantin Ferdinand von der Pahlen (1830–1912; ru), vene riigitegelane, Pihkva kubermangu kuberner, Venemaa keisririigi  justiitsminister. 
Krahv Peter Carl Johann von der Pahlen (1859–1912) Kuramaa mõisnik ja Venemaa keisririigi erakorraline saadik ja minister Haagis,
Krahv Konstantin Johann Georg von der Pahlen (1861–1923), Venemaa keisririigi riigitegelane, Vilniuse kubermangu kuberner  ja YMCA patroon  (vene Константин Константинович Пален)
 Helena Olga Sophia von der Pahlen (1863– ) abiellus Eestimaa maanõuniku parun Teodor von Pilar von Pilchauga (Федор Адолфович (Теодор) Пилар фон Пильхау) (1858–1916),
 Julie Olga Eugenie von der Pahlen (1865–) abiellus parun Adolf Pilar von Pilchau, tulevase Liivimaa maamarssali ja Balti Hertsogiriigi regentnõukogu juhiga

Viited

Kirjandus
Luuk, Mare. Kuue põlvkonna omanikumärgid Palmse Pahlenite raamatukogus. − Omanikumärgid vanaraamatus: artiklite kogumik. Toim. Larissa Petina. Tallinn: Eesti Rahvusraamatukogu, 2008. Lk 44-60 .

Välislingid
Perekond Eestimaa rüütelkonna genealoogilises käsiraamatus, 1930
Perekond Liivimaa rüütelkonna genealoogilises käsiraamatus, 1929
Perekond Saaremaa rüütelkonna genealoogilises käsiraamatus, 1935
Parandused Saaremaa rüütelkonna genealoogilises käsiraamatus, 1935 
Perekond Kuramaa rüütelkonna genealoogilises käsiraamatus
Svenska Riddarhuset
Остзейский род фон ПАЛЕН

Eestimaa matrikliaadel
Kuramaa matrikliaadel
Liivimaa matrikliaadel
 
Rootsi aadlisuguvõsad
Saaremaa matrikliaadel